Hydrológia

Hydrológia (z gr. hydros - voda, logos - náuka, veda) je vedná disciplína, zaoberajúca sa vodou na Zemi vo všetkých jej skupenstvách. Skúma zákonitosti časového a priestorového rozdelenia a obehu vody na
Zemi (tzv. vodný cyklus) a jej fyzikálne, chemické a biologické vlastnosti.

Do styku s vodou prichádza ľudstvo od svojich počiatkov. Už v starovekom Egypte bolo nevyhnutnou podmienkou pri pestovaní obilia zavlažovanie políčok, osídlenie v Mezopotámii si vyžadovalo protipovodňové hrádze a Rimania stavali akvadukty na dopravu vody do mestských centier. Prvú teóriu o stavbe vodných ciest, ako aj o vodnom cykle napísal Marcus Vitruvius Pollio (rímsky architekt) približne v 1. storočí pred Kr. Jeho tvrdenie, že zrážky sú pohlcované na zemskom povrchu a následne odtekajú ako rieky a potoky do morí rozvinul Leonardo da Vinci.

Hydrológia sa neskôr rozvíjala vďaka Pierrovi Perraultovi, Edmovi Mariottovi a Edmundovi Halleyovi, ktorí sú považovaní za zakladateľov hydrológie. Ich prínos spočíval vo vytvorení mechanizmov merania množstva zrážok, prietokov, odtokov a mapovania povodí. V 18. storočí prišlo k väčšiemu prieniku fyziky do hydrológie na opísaní modelov prúdenia kvapalín (v súčasnosti hydrodynamika).

 Rozdelenie 
RezervoárObjem vody(1.106 km3)PercentuálnevyjadrenieOceány a moria1 37097,25Ľadovce29	2,05Podzemná voda9,50,68Jazerá0,1250,01Pôdna vlhkosť0,0650,005Atmosféra0,0130,001Rieky0,00170,0001Biosféra0,00060,00004
 hydrogeológia - je veda o správaní sa vody v geologických vrstvách
 hydrometeorológia - je veda o transporte vody v atmosfére
 chemická hydrológia - je veda o chemických vlastnostiach vody
 izotopová hydrológia - je veda o izotopovom zložení vody 
 hydrodynamika - je veda o dynamike vody
 regionálna hydrológia - je veda o súborných poznatkoch vody v určitej oblasti (mesto, okres, kraj, štát, kontinent)

 Príbuzné odbory 
 klimatológia
 limnológia
 oceánografia

 Pohyb vody v Zemskom telese 

Základná idea hydrológie je to, že voda je v neustálom pohybe po celej Zemi. Vyparovanie vody vytvára oblaky. Oblaky sa presúvajú nad krajinu, kde vypršia, resp. v zimných mesiacoch vysnežia (sneženie je aj príčinou jarných zdvihov hladín, nakoľko v zimných mesiacoch sa akumuluje na jar sa všetok roztopí). Dažďová voda stečie do riek, potokov a jazier a následne až do oceánu, kde sa celý cyklus začína odznovu. Za príčiny neustáleho obehu vody je zodpovedná tepelná energia zo Slnka a gravitačné sily Zeme.

 Iné projekty 
.

 Externé odkazy 
 Výskumný ústav vodného hospodárstva
 Slovenský hydrometeorologický ústav
 Medzinárodný slovník hydrologických pojmov


Kategória:Hydrosféra
Kategória:Vedy o Zemi
Kategória:Fyzická geografia